ועדת החוקה, חוק ומשפט, כנסת 16, פרוטוקול מספר 370, 2004-12-29 09:00

מיכאל איתן: רבותי, נמשיך.

מיכאל איתן: לאן הגענו?

משה בוטון: אדוני היושב ראש, חמש מאות שש עשרה, חמש מאות שבע עשרה לתקנות צו תעבורה (עבירות קנס) הם רוצים שוועדת החוקה חוק ומשפט תאשר את זה כברירת קנס.

משה בוטון: מדובר על מאתים חמישים ₪.

מיכאל איתן: בסדר.

משה בוטון: בישיבה הקודמת היתה בעיה, לא בעיה, השאלה אם בעלי המוניות שאמרו שהם לא יקבלו צו.

משה בוטון: בינתיים העניינים סודרו.

משה בוטון: שאלתי אותם, הם מסכימים, כולם מסכימים.

משה בוטון: אז אפשר לאשר.

מיכאל איתן: בסדר.

מיכאל איתן: תודה רבה.

מיכאל איתן: עצם זה שלא קלקלתי זה כבר הישג גדול.

מיכאל איתן: תודה רבה לכולכם.

מיכאל איתן: אני רק לא יכול להצביע עכשיו כי אני לבד.

מיכאל איתן: בעוד כמה דקות יבואו הנה עוד חברים.

מיכאל איתן: הישיבה הופסקה בשעה 10:21 והתחדשה בשעה 10:45

מיכאל איתן: חבר הכנסת גפני, חבר הכנסת רשף חן.

מיכאל איתן: לפני שאנחנו מתחילים בנושא יועצי המס, אני מבקש לאשר צו תעבורה עבירות קנס.

מיכאל איתן: היו אצלנו רשות שדות התעופה, משרד המשפטים, התחבורה, ארגון נהגי המוניות, ביקשו להעביר איזה שהם עבירות מנהליות שקשורות היו בהפעלת מוניות בשדה התעופה לוד, להפוך אותן לברירות קנס.

מיכאל איתן: אני קיימתי בירור עם כל הגורמים והסתבר שהיתה שם איזו שהיא בעיה.

מיכאל איתן: שלחתי אותם לעשות שיעורי בית.

מיכאל איתן: היום בבוקר הם באו, התייצבו, כולם פה אחד מסכימים ורק לא הצבעתי כי הייתי לבד.

מיכאל איתן: אז אני מבקש את אישור הוועדה.

מיכאל איתן: מי בעד אישור הצו?

מיכאל איתן: שלושה.

מיכאל איתן: מי נגד?

מיכאל איתן: אתה יכול להצביע גם כן.

משה גפני: כן, אבל אני לא יודע.

מיכאל איתן: מה אתה לא יודע?

מיכאל איתן: אני מסביר לך.

מיכאל איתן: בשדה התעופה לוד היו עבירות מנהליות, רוצים להעביר אותן שיהיו ברירת קנס.

מיכאל איתן: שאפשר יהיה לעשות רפורטים לכל מי שעובר עבירות שקשורות בהסעה, העלאה והורדת נוסעים שלא.

מיכאל איתן: .

מיכאל איתן: זהו.

מיכאל איתן: היו שם ויכוחים פנימיים בתוכם.

מיכאל איתן: ובאו הנה ארגון המוניות ואמרו לי לא לאשר כי דופקים אותנו, עושים לנו כך, עושים לנו אחרת וכולי.

מיכאל איתן: אמרתי להם, תלכו, תגמרו את כל העניינים, חזרו היום.

מיכאל איתן: כולם אמרו בסדר, מקובל על כולם.

משה גפני: טוב.

משה גפני: גם אני הצבעתי בעד.

מיכאל איתן: יפה.

מיכאל איתן: אז חסכתי לכם את כל הדיונים.

מיכאל איתן: בעיקרון, אני חושב שזה גם עיקרון נכון.

מיכאל איתן: אני אף פעם לא מצביע לבד.

מיכאל איתן: אני פה הרבה פעמים לבד, אני לא רוצה פעם אחת להתחיל עם זה כי זה הרגל מאוד מגונה.

מיכאל איתן: אחר כך אומרים שזה קל אחרי שאתה עושה את זה בפעם הראשונה.

משה גפני: אני אומר, בוועדה פה אתם פעילים ממש.

משה גפני: הוועדה הזאת חבל על הזמן עכשיו.

משה גפני: יותר חשוב משר.

מיכאל איתן: לא, תדע לך, בזמנו חברת הכנסת ציפי לבני למשל, היתה שרת הקליטה, בממשלה הקודמת, ואני הייתי יושב ראש ועדת החוקה, והיא רצתה להתחלף אתי.

מיכאל איתן: אני לא הסכמתי.

מיכאל איתן: היא ישבה שם שרת קליטה, אתה בא בתור שר, אין לך זמן לכלום כי האג'נדה שלך לא בידיך, מכתיבים לך, אתה בא לישיבות ממשלה, יושב שם, זה הסיוט הכי גדול כי דנים שם על כל מיני נושאים כי אין לך חצי מושג.

מיכאל איתן: בא השר, השר לא יודע כלום מה שהוא מביא.

מיכאל איתן: נגיד שר התחבורה.

מיכאל איתן: יש לו מיליון עניינים.

מיכאל איתן: וצריך להביא לאישור בממשלה.

מיכאל איתן: הוא מביא, ואז הפקידים שלו, אתה יושב שם, אתה לא יודע מה קורה.

מיכאל איתן: וזה לא כמו בוועדת כנסת, שיש לך זמן, אתה יכול לשאול שאלות, להביא פרופסורים, כל דיון כאן זה משהו נהדר מבחינה אינטלקטואלית, להתחיל לחשוב.

מיכאל איתן: שם כלום, לא נתנו לך לדבר בכלל.

מיכאל איתן: בקושי.

מיכאל איתן: טוב.

מיכאל איתן: ושרים זוטרים, אני זוכר כשהייתי שר המדע והייתי צריך להשיג חמישה מיליון שקל.

מיכאל איתן: מה זה?

מיכאל איתן: קריעת ים סוף.

מיכאל איתן: כאן בתור חבר כנסת אני מסדיר דברים כאלה בשנייה.

מיכאל איתן: שם אני כבול כל הזמן במשמעת.

מיכאל איתן: אני לא יכול לעשות כלום.

מיכאל איתן: טוב.

מיכאל איתן: שלום לכולם.